*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*270. számú előterjesztés*

Bátaszék Város Önkormányzata Képviselő-testületének 2016. december 14-én,

 15,00 órakor megtartandó ülésére

*Bátaszékért Marketing Kft. tevékenységi körének bővítése*

|  |
| --- |
| **Előterjesztő:** Dr. Bozsolik Róbert polgármester **Készítette:** Takácsné Gehring Mária aljegyző **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2016. 12. 13.KOIS Bizottság: 2016. 12. 12. |

***Tisztelt Képviselő-testület!***

Az önkormányzat közművelődési feladatainak ellátása a jövőben a Bátaszékért Marketing Nonprofit Kft. (továbbiakban: NKft.) tevékenységei közé tartozik, amelyet a jelenleg hatályos alapító okirat nem tartalmaz.

Az NKft. alapító okiratát a képviselő-testület a 235/2015.(XI.9.) önk-i határozatával fogadta el, majd 2016 áprilisában cégbírósági hiánypótlási felhívásnak eleget téve hozott tulajdonosi döntéseket, mely a társaság cégnevében a nonprofit megnevezésre, és a tevékenységből származó bevételek nem oszthatóságára vonatkozott. Módosításra az augusztusi ülésen került sor, melyre az ügyvezető személye, illetve felügyelőbizottsági tag változása miatt volt szükség.

A közművelődési feladatok átszervezése érdekében megkért miniszteri vélemény is felhívta a figyelmet a tevékenységi kör bővítésének szükségességére, miszerint „*a közművelődési feladat megvalósítását ellátni szándékozó Bátaszékért Marketing Nonprofit Kft. tevékenységi körének bővítése szükséges, mivel a 2016. szeptember 25. napján hatályos cégadat szerint e feladat ellátásához megfelelő tevékenység nem szerepel.*”

Annak érdekében, hogy az NKft. működése maradéktalanul megfeleljen a hatályos jogszabályoknak, javasolnánk a jelenlegi tevékenységi körök mellé az alábbi tevékenységi körök felvételét:

9102 Múzeumi tevékenység

9103 Történelmi hely, építmény, egyéb látványosság működtetése

9329 M.n.s. egyéb szórakoztatás, szabadidős tevékenység

A cégnyilvánosságról, a bírósági cégeljárásról és a végelszámolásról szóló 2006. évi V. törvény (továbbiakban: Ctv.) 51. § (2a) bekezdése alapján, ha a létesítő okirat módosítása kizárólag a cég tevékenységi körét érinti – kivéve, ha az a cég létesítő okiratbeli főtevékenységének változása –, nem szükséges változásbejegyzési kérelem benyújtása, hanem a cég a létesítő okirat módosításáról szóló okiratot a következő változásbejegyzési kérelem mellékleteként köteles benyújtani és a kérelemhez csatolandó egységes szerkezetbe foglalt létesítő okiratban kell átvezetnie a cég tevékenységét érintő változást is.

A Ctv. 24. § (4b) bekezdésében leírtak szerint: „*A cégbíróság az adóhatóság elektronikus értesítése alapján, hivatalból jegyzi be a cég főtevékenységének és további tevékenységi köreinek változásait, a mindenkor hatályos TEÁOR nómenklatúra szerinti megjelöléssel. Az adat bejegyzése és közzététele automatikusan történik meg*.”

A tevékenységi kör változását 15 napon belül szükséges a NAV felé bejelenteni az adózás rendjéről szóló 2003. évi XCII. törvény 23. § (2) bekezdése szerint, és a fentiek alapján a NAV elektronikus értesítése alapján jegyzi be a cégbíróság a tevékenységi köröket a cégjegyzékbe.

A főtevékenységnek nem minősülő tevékenységi kör megváltoztatásáról a legfőbb szerv egyszerű szótöbbséggel hoz határozatot, míg főtevékenység megváltoztatásáról háromnegyedes szótöbbség szükséges.

Kérem a tisztelt képviselő-testület az előterjesztés megtárgyalására, a határozati javaslat elfogadására.

**Határozati javaslat:**

**a Bátaszékért Marketing Nonprofit Kft. tevékenységi körének bővítésére**

Bátaszék Város Önkormányzatának Képviselő-testülete, mint a Bátaszékért Marketing Nonprofit Kft. (a továbbiakban NKft.) kizárólagos tulajdonosa és egyedüli tagja

a) az NKft. tevékenységi körét 2017. január 1. napjával az alábbi tevékenységi körökkel bővíti:

9102 Múzeumi tevékenység

9103 Történelmi hely, építmény, egyéb látványosság működtetése

9329 M.n.s. egyéb szórakoztatás, szabadidős tevékenység

b) felkéri az NKft. ügyvezetőjét, hogy az a) pontban szereplő tevékenységi körök bejegyzése érdekében a Nemzeti Adó és Vámhivatal Tolna Megyei Adóigazgatóságánál járjon el.

Határidő: 2016. december 31.

Felelős: Izsák Mónika ügyvezető

Határozatról értesül: NKft. ügyvezetője,

 NAV Tolna Megyei Adóigazgatósága

 BKÖH pénzügyi iroda

 irattár